*****

ΚΑΝΟΝΙΣΜΟΣ (ΕΟΚ) αριθ. 2511/88 ΤΗΣ ΕΠΙΤΡΟΠΗΣ

της 8ης Αυγούστου 1988

για τροποποίηση του κανονισμού (ΕΟΚ) αριθ. 1686/72 σχετικά με ορισμένες λεπτομέρειες όσον αφορά την ενίσχυση στον τομέα των σπόρων για σπορά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2358/71 του Συμβουλίου περί κοινής οργανώσεως αγοράς στον τομέα των σπόρων για σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 3997/87 (2), και ιδίως το άρθρο 3 παράγραφος 5,

Εκτιμώντας:

ότι οι γενικοί κανόνες για τη χορήγηση για τη χρηματοδότηση της ενισχύσεως στον τομέα των σπόρων για σπορά καθορίστηκαν από τον κανονισμό (ΕΟΚ) αριθ. 1674/72 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 3795/85 (4)· ότι ο κανονισμός (ΕΟΚ) αριθ. 1686/72 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 1382/74 (6), καθόρισε ορισμένες λεπτομέρειες όσον αφορά την ενίσχυση·

ότι μπορούν να επωφεληθούν της ενισχύσεως μόνον οι σπόροι για σπορά που προορίζονται να χρησιμοποιηθούν στη σπορά· ότι στην περίπτωση των σπόρων που μπορούν να έχουν άλλους προορισμούς, όταν υπάρχει κίνδυνος, ένα μέρος της παραγωγής να μπορεί να επωφεληθεί αδικαιολογήτως της ενισχύσεως, θα πρέπει να προβλεφθεί ότι ο δικαιούχος προσκομίζει την απόδειξη της πραγματικής χρησιμοποιήσεως των σπόρων για σπορά για τους οποίους ζητήθηκε ενίσχυση· ότι, λαμβάνοντας υπόψη τον διαμερισμό της διάθεσης στο εμπόριο των σπόρων για σπορά, θα είναι δύσκολο να προσκομισθεί η απόδειξη για το σύνολο των σπόρων για σπορά που διατέθηκαν στο εμπόριο και, συνεπώς, είναι σκόπιμο να γίνους ελαστικότερες οι απαιτήσεις σχετικά με την απόδειξη·

ότι η κοινοτική παραγωγή των σπόρων για σπορά ρυζιού σημείωσε σημαντική αύξηση κατά την διάρκεια των τριών τελευταίων περιόδων · ότι, εκ του γεγονότος αυτού, φαίνεται ότι υπάρχει κίνδυνος ένα μέρος της παραγωγής να χρησιμοποιηθεί για άλλο προορισμό παρά για τη σπορά· ότι θα πρέπει, συνεπώς, να προβλεφθούν μέτρα ελέγχου όσον αφορά τον πραγματικό προορισμό του προϊόντος αυτού · ότι θα πρέπει, συνεπώς, να τροποποιηθεί ο κανονισμός (ΕΟΚ) αριθ. 1686/72·

ότι η Επιτροπή Διαχειρίσεως Καπνού δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 1 του κανονισμού (ΕΟΚ) αριθ. 1686/72 προστίθεται το εξής εδάφιο:

«Στην περίπτωση των σπόρων για σπορά του ρυζιού, η ενίσχυση καταβάλλεται υπό τον όρο ότι ο δικαιούχος αποδεικνύει, προς ικανοποίηση του συγκεκριμένου κράτους μέλους, ότι οι σπόροι τέθηκαν πραγματικά σε εμπορία για σπορά. Η προϋπόθεση αυτή θεωρείται ότι έχει τηρηθεί εάν ο δικαιούχος αποδεικνύει ότι το 95 % τουλάχιστον των σπόρων για σπορά για τους οποίους ζητήθηκε η εγγύηση τέθηκαν σε εμπορία για σπορά.

Τα κράτη μέλη ανακοινώνουν στην Επιτροπή τα μέτρα που έχουν εγκρίνει για να διαπιστωθεί ο προορισμός των σπόρων για σπορά που έχουν επωφεληθεί της ενισχύσεως. Τα κράτη μέλη προβαίνουν, ενδεχομένως, σε έλεγχο των καλλιεργητών ή των μονάδων παραγωγής σπόρων καθώς και των ατόμων που τους χρησιμοποιούν.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Αυγούστου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 246 της 5. 11. 1971, σ. 1.

(2) ΕΕ αριθ. L 377 της 31. 12. 1987, σ. 37.

(3) ΕΕ αριθ. L 177 της 4. 8. 1972, σ. 1.

(4) ΕΕ αριθ. L 367 της 31. 12. 1985, σ. 21.

(5) ΕΕ αριθ. L 177 της 4. 8. 1972, σ. 26.

(6) ΕΕ αριθ. L 148 της 5. 6. 1974, σ. 9.